જમ્મુ કાશ્મીરની પોલીસમાંથી એક જવાન તેની ગન એ કે 47 સાથે ભાગી ગયો હતો. થોડા સમય પહેલા બનેલી આ ઘટનામાં હવે નવો વળાંક આવ્યો છે. આ જવાને પોલીસની નોકરી છોડીને આતંકીઓ જૂથ સાથે જોડાઇ ગયો છે તેવા ખબર આવ્યા છે. આતંકી સંગઠન લશ્કર એ તૈયબામાં આ જવાન જેનું નામ ઇશ્ફાક અહમદ છે તે જોડાયો છે. એટલું જ નહીં આતંકી બન્યા પછી ઇશ્ફાકની તસવીરો સોશ્યલ મીડિયામાં વાયરલ પણ થઇ રહી છે. ઇશ્ફાકના આતંકી બનવા મામલે કાશ્મીરના આઇજીપી મુનીર અહમદ ખાને પણ પૃષ્ઠી આપી છે.